Cruzeiro Esporte Clube

Cruzeiro Esporte Clube on Brasiilia jalgpalliklubi, mis tegutseb Minas Geraisi osariigis Belo Horizontes. Klubi mängib Brasiilia kõrgliigas Série A ja Minas Geraisi osariigi meistrivõistlustel Campeonato Mineiro. Cruzeiro kodustaadion on Mineirão, mis mahutab 62 000 pealtvaatajat. Klubi asutasid 2. jaanuaril 1921 Itaalia immigrandid. Selle eellane oli 1910. aastal asutatud Yale Atlético Clube. Kuni 1925. aastani võisid klubi meeskonnas mängida ainult Itaalia päritolu mängijad. Minas Geraisi osariigi meistrivõistlused võideti esimest korda 1926. aastal. Cruzeiro on Brasiilia üks edukamaid ja osariigi edukaim klubi. See on tulnud neljal korral Brasiilia meistriks, esimest korda 1966. aastal, mil alistati tolle aja üks tugevamaid meeskondi Santos, ning viimati 2014. aastal. Brasiilia karikavõistlused Copa do Brasil on võidetud kuuel korral, millega ollakse riigi edukaim klubi. Osariigi meistrivõistlused on võidetud 39 korral. 2003. aastal võideti ühe hooaja jooksul nii Brasiilia meistrivõistlused, Brasiilia karikavõistlused kui ka osariigi meistrivõistlused. Cruzeiro on olnud edukas ka rahvusvahelise tasemel. Aastatel 1976 ja 1997 on tuldud Lõuna-Ameerika klubide meistrivõistluste Copa Libertadores võitjaks ning aastatel 1991 ja 1992 Lõuna-Ameerika klubide karikavõistluste Copa Sudamericana võitjaks. Lisaks on võidetud 1998. aastal Lõuna-Ameerika superkarikas Recopa Sudamericana. 2019. aasta hooajal jäi Cruzeiro Brasiilia kõrgliigas 17. kohale ja langes esimest korda klubi ajaloos Brasiilia kõrgliigast välja. Brasiilia kõrgliigas mängitakse uuesti alates 2023. aastast. Cruzeiro kauaaegseks rivaaliks on olnud Atlético Mineiro ning nende vahelised mängud on tuntud nime all Clássico Mineiro. Klubi maskott on rebane. Klubi ametliku hümni "Hino ao Campeão" autor on Jadir Ambrósio. Seisuga 27. juuli 2023 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Rahvusvahelised Copa Libertadores (2): 1976, 1997 Copa Sudamericana (2): 1991, 1992 Copa de Oro (1): 1995 Recopa Sudamericana (1): 1998 Supercopa Sudamericana (2): 1991, 1992 Üleriigilised Campeonato Brasileiro Série A (4): 1966, 2003, 2013, 2014 Campeonato Brasileiro Série B (1): 2022 Copa do Brasil (6): 1993, 1996, 2000, 2003, 2017, 2018 Piirkondlikud Campeonato Mineiro (39): 1926, 1928, 1929, 1930, 1940, 1943, 1944, 1945, 1956, 1959, 1960, 1961, 1965, 1966, 1967, 1968, 1969, 1972, 1973, 1974, 1975, 1977, 1984, 1987, 1990, 1992, 1994, 1996, 1997, 1998, 2003, 2004, 2006, 2008, 2009, 2011, 2014, 2018, 2019 Copa Sul-Minas (2) : 2001, 2002 Copa Centro-Oeste (1): 1999 Taça Minas Gerais (5): 1973, 1982, 1983, 1984, 1985 Ronaldo (alustas 1993. aastal oma klubikarjääri Cruzeiros) Juliano Belletti (alustas 1994. aastal oma klubikarjääri Cruzeiros) Brito (1970) Cris (1999–2004) Dida (1994–1998) Fred (2004–2005) Gilberto (1998–1999 ja 2009–2011) Geovanni (1997–2001 ja 2006–2007) Luisão (2000–2003) Serginho (1995–1996) Enim mänge klubi särgis – Fábio (955 mängu aastatel 2005–2021) Enim väravaid klubi särgis – Tostão (249 väravat aastatel 1964–1971) ... Marco Aurélio (2004) Levir Culpi (2005) Paulo César Gusmão (2005–2006) Oswaldo de Oliveira (2006) Paulo Autuori (2006) Dorival Júnior (2007) Adílson Batista (2008–2010) Cuca (2010–2011) Joel Santana (2011) Emerson Ávila (2011) Vagner Mancini (2011–2012) Celso Roth (2012) Marcelo Oliveira (2013–2015) Vanderlei Luxemburgo (2015) Mano Menezes (2015) Deivid (2016) Paulo Bento (2016) Mano Menezes (2016–2019) Rogério Ceni (2019) Abel Braga (2019) Adílson Batista (2019–2020) Enderson Moreira (2020) Ney Franco (2020) Luiz Felipe Scolari (2020–2021) Felipe Conceição (2021) Mozart (2021) Vanderlei Luxemburgo (2021) Paulo Pezzolano (2022–2023) Pepa (2023–) "Elenco Masculino". Cruzeiro Esporte Clube. Vaadatud 27. juulil 2023. Ametlik koduleht